**Azonosító szám: HU07PA16-A1-2013**

**Támogatási Szerződés**

**az EGT Finanszírozási Mechanizmus 2009-2014**

**Kulturális és természeti örökség megőrzése, megújítása**

**Program**

**Városi épített örökség megőrzése c. intézkedés keretében**

Projekt száma:

Projektgazda:

Projekt címe:

**Támogatási Szerződés**

mely létrejött egyrészről

a ………………………………………………, (székhely: ………………………………………………; képviseli: ………………………………………………) (a továbbiakban: **Program Operátor**),

másrészről

a ………………………………………………, (székhely: ………………………………………………; képviseli: ………………………………………………; adószám: ………………………………………………; bankszámlaszám: ………………………………………………) (a továbbiakban: **Projektgazda**)

(a továbbiakban együttesen: **Felek**)

között az alulírott helyen és időben az alábbi feltételekkel.

A jelen támogatási szerződést (a továbbiakban: Szerződés) aláíró Projektgazda a Projekt megvalósításáért teljes körű felelősséget vállal abban az esetben is, ha a Projekt partnerségben valósul meg. A Projekt megvalósításában részt vállaló, kedvezményezettnek minősülő Projekt Partner(ek) (a továbbiakban: Projekt Partner) és a Projektgazda közt létrejött partnerségi megállapodás(ok) a Szerződés 4. számú mellékletét képezi(k).

## Előzmények

1. Az EGT Finanszírozási Mechanizmus 2009-2014 keretében a Norvég Királyság, Izland és a Liechtensteini Hercegség, mint donor országok (a továbbiakban: donor országok) hozzájárulást biztosítanak a Kulturális és természeti örökség megőrzése, megújítása program (a továbbiakban: Program) megvalósításához. A Program megvalósításának feltételeit a Finanszírozási Mechanizmus Bizottság és a Nemzeti Kapcsolattartó között létrejött Program Megállapodás rögzíti.
2. A Program Megállapodásban foglalt feltételek teljesítése érdekében a Program Operátor a Program keretében a *Városi épített örökség megőrzése* című pályázati felhívást (továbbiakban: pályázati felhívás) tett közzé, melyre a Projektgazda ……………… azonosító számon regisztrált, ………………….. napon befogadott pályázatával támogatást igényelt.
3. A pályázatban bemutatott …………… című projekt (a továbbiakban: Projekt) megvalósítása érdekében a Program Operátor a ………..-án kelt támogatói döntése értelmében a Projektgazdát vissza nem térítendő támogatásban részesíti a Szerződésben és mellékleteiben meghatározott feltételekkel.

## A Szerződés tárgya

1. A Szerződés tárgya a Projekt elszámolható költségeinek az EGT Finanszírozási Mechanizmus 2009-2014 Kulturális és természeti örökség megőrzése, megújítása programjának forrásából és hazai központi költségvetési előirányzatból vissza nem térítendő támogatás formájában történő finanszírozása.
2. A Szerződés tárgya továbbá a Felek jogainak és kötelezettségeinek meghatározása annak figyelembevételével, hogy a Program Operátornak a Szerződésből fakadó egyes jogait és kötelezettségeit átruházott hatáskörben a Végrehajtó Ügynökség látja el, amely kiterjed különösen
3. a Projektgazdával történő elsődleges kapcsolattartásra, valamint
4. a hitelesítést végző szerv feladatainak ellátására.
5. A Projektgazda a jelen Szerződés aláírásával kötelezi magát arra, hogy a Projektet a vonatkozó jogszabályoknak megfelelően, kellő alapossággal, hatékonysággal és gondossággal valósítja meg az EGT és Norvég Finanszírozási Mechanizmus végrehajtási rendjéről szóló 326/2012. (XI. 16.) Korm. rendeletben rögzített feltételek, valamint a vonatkozó egyéb jogszabályok szerint. A Projektgazda a Projekt pályázatban bemutatott tevékenységeinek megvalósítására és várt eredményeinek teljesítésére kötelezettséget vállal, különös tekintettel a pályázatnak a Szerződés 2. számú mellékletében foglalt elemeire.
6. A Szerződés elválaszthatatlan részét képezi az Általános Szerződési Feltételek (a továbbiakban: ÁSZF), amelyet a Program Operátor a jelen Szerződéssel egyidejűleg egy példányban bocsát a Projektgazda rendelkezésére a szerződés 1. számú mellékleteként.

## A vonatkozó jogszabályok és egyéb dokumentumok

1. A Szerződésben foglalt feltételek az alábbi jogszabályokkal és dokumentumokkal összhangban értelmezendőek:
	* + 1. az EGT Megállapodás 38b jegyzőkönyve az EGT Finanszírozási Mechanizmus 2009-2014-es időszakáról,
			2. az EGT Megállapodás 38b jegyzőkönyv 8.8 cikkének értelmében a Donor Országok által kibocsátott „Szabályzat az EGT Finanszírozási Mechanizmus 2009-2014-es időszakának végrehajtásáról”(a továbbiakban: Szabályzat),
			3. a 235/2011. (XI. 15.) Korm. rendelet egyrészről Izland, a Liechtensteini Hercegség, a Norvég Királyság, és másrészről a Magyar Köztársaság között az EGT Finanszírozási Mechanizmus 2009-2014-es időszakának végrehajtásáról szóló együttműködési megállapodás kihirdetéséről (a továbbiakban: Együttműködési Megállapodás),
			4. a Kormány 326/2012. (XI. 16.) Korm. rendelete „Az EGT Finanszírozási Mechanizmus és a Norvég Finanszírozási Mechanizmus 2009-2014-es időszakának végrehajtási rendjéről” (a továbbiakban: Vhr.),
			5. a pályázati felhívás és a vonatkozó Általános Pályázati Útmutató,
			6. a Felekre vonatkozó jogszabályok és fenti dokumentumok alapján a donor ország, a Nemzeti Kapcsolattartó, a Program Operátor és a Végrehajtó Ügynökség által kiadott további dokumentumok, eljárásrendek és útmutatók.

## A Projekt megvalósításának időbeli ütemezése és helyszíne

* 1. A Projekt megkezdése és megvalósulása
1. A Projekt megkezdésének (tervezett) időpontja: .... év … hó …. nap. Amennyiben a Projekt megkezdésének időpontja a tervezett időponttól eltér, azt a Projektgazda köteles haladéktalanul bejelenteni.
2. A Projekt megvalósulásának (tervezett) időpontja: .... év … hó …. nap. Amennyiben a Projekt megvalósulásának időpontja a tervezett időponttól eltér, azt a Projektgazda köteles haladéktalanul bejelenteni. A Projekt megvalósulásának időpontja nem lehet későbbi, mint 2016. április 30.
	1. Költségek elszámolhatósága
3. A Projekt költségei elszámolhatóságának kezdő napja: .... év … hó …. nap. A Projekt keretében e dátumtól kezdődően felmerült költségeket lehet elszámolni.
4. A Projekt költségei elszámolhatóságának záró napja: .... év … hó …. nap. A Projekt keretében e dátumig felmerült költségeket lehet elszámolni.
	1. A Projekt zárása
5. A Projekt záró szakmai előrehaladási jelentésének és záró kifizetés igénylésének benyújtási határideje a projekt megvalósulásának időpontját követő 90. nap.
6. A projektzárás időpontja a Projekt záró szakmai előrehaladási jelentésének és záró kifizetés igénylésének a Program Operátor általi jóváhagyásának napja, mely nem lehet később, mint 2016. december 31.
	1. A Projekt fenntartása
7. A Projektgazda a projektzárás időpontjától számított 5 évig terjedő fenntartási időszakban köteles a Projekt eredményeit fenntartani és a Projekt céljainak megfelelően tovább működtetni, és az ÁSZF-ben rögzített fenntartási kötelezettségeket teljesíteni.
8. A Projektgazda vállalja különösen a Szerződés 2. f) számú mellékletét képező „Beszerzési áron elszámolható eszközök” listában szereplő eszközök tekintetében, hogy
	1. ezen eszközök a Projekt megvalósulása és fenntartása során a kedvezményezett tulajdonában maradnak és a Projekt céljaival összefüggésben, annak eredményeinek fenntartása érdekében használják;
	2. ezen eszközöket megfelelően biztosítják tűz, lopás és más káresemények ellen a Projekt megvalósulása és fenntartása során;
	3. ezen eszközök működtetését biztosító, az eszközök beszerzési értékének 1 %-át elérő összegű fenntartási alapot hoznak létre legalább a Projekt fenntartási időszakára.
9. A Projektgazda vállalja továbbá, hogy
10. a Projekt keretében vásárolt ingatlan feletti rendelkezési jogot a projekt fenntartási időszakának végéig megtartja és biztosítja ezen időszak alatt az ingatlannak a projekt céljaival összhangban a projekt eredményeinek fenntartása érdekében való hasznosítását;
11. a Projekt keretében vásárolt ingatlant tűz, lopás és más káresemények ellen megfelelően biztosítja a projekt fenntartási időszakának végéig;

ezen ingatlan fenntartását biztosító, az ingatlan beszerzési értékének 1 %-át elérő összegű ún. fenntartási alapot különít el a projekt fenntartási időszakának végéig.

1. A Projektgazda vállalja, hogy a projekt keretében keletkezett bevételeit a projekt céljaira használja fel, vagy annak fenntartására fordítja, vagy az ún. fenntartási alapba különíti el.

## A Projekt finanszírozása, a támogatás folyósításának feltételei

* 1. A Projekt finanszírozása
1. A Projekt teljes költségének összege:   ………….. Ft.
2. A Projekt elszámolható költségének összege: ……….. Ft.
3. A támogatás összege legfeljebb  ……………. Ft, amely megegyezik a 2. pontban meghatározott elszámolható költség …….%-ával. A támogatás indikatív euró összege 295,1 Ft/euró technikai árfolyam alkalmazásával ……………. euró.
4. A Projekthez biztosítandó önerő minimális mértéke a projekt 2. pont szerinti elszámolható költségének …………. %-a. Az önerő rendelkezésre állásának biztosítására a Projektgazda, illetve a 4. számú melléklet szerinti partnerségi megállapodás alapján a Projekt Partner a 6. számú melléklet szerint vállalnak kötelezettséget.
	1. Támogatás jogcíme
5. A Vhr. X. címében, valamint a pályázati felhívásban és a vonatkozó Általános Pályázati Útmutatóban foglaltaknak megfelelően a Szerződés alapján nyújtott támogatásból
6. …     Ft,      … forint (melynek támogatástartalma ... Ft) a Vhr. 49. szakasz 143-144. §-a alapján az EUMSZ 107. cikke (1) bekezdésének hatálya alá tartozó kulturális célú támogatásnak minősül a „Culture aid from the EEA and Norwegian Mechanism” című, SA.35368 (2012/N). számú bizottsági határozat rendelkezéseinek megfelelően.
7. A Projektgazdának az 1. pont szerinti támogatáshoz kapcsolódó iratokat az odaítélést követő 10 évig meg kell őriznie, és a Program Operátor ilyen irányú felhívása esetén köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.
	1. A beszámolás, kifizetés igénylés és a támogatás folyósításának rendje
8. A Projektgazda a projekt megvalósítása során legalább 6  havi rendszerességgel, az alábbiakban meghatározott időpontokban szakmai előrehaladási jelentést köteles benyújtani:

1. jelentés benyújtásának határideje: .... év … hó …. nap

2. jelentés benyújtásának határideje: .... év … hó …. nap

3. jelentés benyújtásának határideje: .... év … hó …. nap

Záró szakmai előrehaladási jelentés benyújtásának határideje: IV.3.1. pont szerint, de legkésőbb ……….

1. A kifizetés igénylések benyújtásának tervezett ütemezését a 7. számú melléklet határozza meg.
2. Az igényelhető előleg mértéke a megítélt támogatás utófinanszírozással érintett részének legfeljebb 30 %-a. Az igényelhető előleg legmagasabb összege ………… Ft. Az előleg teljes összegével legkésőbb a záró kifizetés-igénylésben el kell számolni.
3. Kizárólag utófinanszírozott tételeket tartalmazó kifizetési igénylés abban az esetben nyújtható be, amennyiben az igényelt támogatás összege meghaladja a Projekt utófinanszírozott tételeire megítélt támogatás 10%-át.
4. Szállítói finanszírozásra vonatkozó kifizetés igénylés 1 000 000 Ft-ot meghaladó támogatástartalmú számla esetében és csak azt követően nyújtható be, ha a kedvezményezett nevére kiállított számlán szereplő, elszámolni kívánt összegre eső önrész kifizetése igazolható módon megtörtént.
5. A záró kifizetés-igénylés a projekt megvalósulását követően, a projekt záró szakmai előrehaladási jelentéssel egyidejűleg kerülhet benyújtásra. A támogatás utolsó 10 %-a, vagyis …………………… Ft kifizetésének feltétele a Projekt záró szakmai előrehaladási jelentésének és záró kifizetés igénylésének Program Operátor általi jóváhagyása.
6. A kifizetéseket a Nemzeti Kapcsolattartó a Végrehajtó Ügynökség által hitelesített, a Program Operátor által jóváhagyott kifizetés igénylés alapján magyar forintban teljesíti a magyar központi költségvetésben e célra tervezett előirányzatból a Projektgazda vagy a kifizetés igénylésben megjelölt szállító vagy a partnerségi megállapodásban történő engedményezés alapján a Projekt Partner, vagy engedményezési szerződés alapján más engedményes bankszámlájára.
7. A Projektgazda, illetve a 4. számú melléklet szerinti partnerségi megállapodás alapján a Projekt Partner legalább a kifizetés-igénylésben igényelt, illetve már korábban folyósított támogatás összegének megfelelő mértékű biztosítékot köteles nyújtani a jelen Szerződés 5. számú mellékletében foglaltak szerint.

## Kapcsolattartás

1. A kapcsolattartásra vonatkozó általános rendelkezéseket az ÁSZF VIII. címe tartalmazza.
2. Jelen Szerződés hatályba lépésének időpontjában a NORA pályázói felület használatának feltételei nem biztosítottak a Szerződés szerinti kötelezettségek teljesítéséhez. Ezen feltételek teljesüléséig, az egyes bejelentési, beszámolási, jelentéstételi, tájékoztatási kötelezettségek vagy igénylések Projektgazda általi benyújtása postai úton, illetve elektronikus úton történik a Végrehajtó Ügynökség részére - ha a Végrehajtó Ügynökség formanyomtatványt bocsát rendelkezésre, úgy annak alkalmazásával.
3. Ha a NORA pályázói felület használatának feltételei részben vagy egészben teljesülnek, a Végrehajtó Ügynökség erről írásban tájékoztatja a Projektgazdát, és ezen tájékoztatását követően jelen szerződés külön módosítása nélkül a NORA pályázói felület használata minősül szerződésszerű teljesítésnek az ÁSZF VIII.1. pontja alapján.
4. Jelen Szerződéssel összefüggésben az alábbi dokumentumokat angol – vagy a formanyomtatványban meghatározottak szerint részben angol - nyelven kell elkészíteni és benyújtani:
	1. szakmai előrehaladási jelentések.

## Környezeti előírások

1. A Projektgazda vállalja a projekt keretében keletkezett építési és bontási hulladék környezetbarát módon történő újrafelhasználását, újrahasznosítását, kezelését és/vagy tárolását a 45/2004. (VII. 26.) BM-KvVM együttes rendelet az építési és bontási hulladék kezelésének részletes szabályairól rendelkezéseinek megfelelően.

## Záró rendelkezések

1. A Szerződés (mellékletek nélkül) … (….) oldalon és …. db eredeti példányban készült. A Szerződéshez csatolt …… db melléklet a Szerződés elválaszthatatlan része.
2. A Projektgazda a Szerződés aláírásával kijelenti, hogy a Szerződés tartalmát, az ÁSZF-et, és a vonatkozó jogszabályokat, így különösen, a III. cím szerinti jogszabályokat és dokumentumokat, az államháztartásról szóló 2011. évi CXCV. törvényt (Áht.) és a 368/2011. (XII. 31.) Korm. rendeletet (Ávr.) ismeri és magára nézve kötelezőnek ismeri el, és tudomásul veszi, hogy a Szerződés, valamint az ÁSZF a vonatkozó jogszabályok módosításával, illetve új jogi szabályozás bevezetésével minden külön intézkedés nélkül módosulnak.
3. A Projektgazda képviseletében aláíró személy(ek) kijelenti(k), és/vagy cégkivonattal, valamint aláírási címpéldányaikkal igazolja(k), hogy társasági dokumentumaik, valamint a Szerződés bevezető részében feltüntetettek szerint, illetve meghatalmazás alapján jogosult(ak) a Projektgazda képviseletére (és/vagy cégjegyzésére), továbbá ennek alapján a Szerződés megkötésére és aláírására. Aláíró képviselő(k) kijelenti(k) továbbá, hogy a testületi szervei(k) részéről a jelen megállapodás megkötéséhez szükséges felhatalmazásokkal rendelkezik(nek), illetőleg szükség szerint tulajdonosai(k) jelen jogügyletet jóváhagyta(k), és harmadik személyeknek semminemű olyan jogosultsága nincs, amely a Projektgazda részéről megakadályozná, vagy bármiben korlátozná jelen Szerződés megkötését és az abban foglalt kötelezettségek maradéktalan teljesítését.
4. A Szerződés hatályba lépésének napja megegyezik a Felek közül az utolsóként aláíró aláírásának napjával. A Szerződés a záró fenntartási jelentés Program Operátor általi elfogadásával veszti hatályát.
5. A Szerződésben nem szabályozott kérdésekben a vonatkozó magyar – ide értve a Polgári Törvénykönyvről szóló 1959. évi IV. törvényt is – jogszabályok rendelkezései az irányadók.
6. Felek a jelen Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |
| --- | --- |
| Projektgazda részéről „NÉV”„beosztás”„intézmény” | Program Operátor részéről„NÉV”„beosztás”„intézmény” |
|  |  |
| Dátum: …………………………… P.H. | Dátum: …………………………… P.H. |

Ellenjegyzés:

|  |
| --- |
| Végrehajtó Ügynökség részéről „NÉV”„beosztás”„intézmény” |
|  |
| Dátum: …………………………… P.H. |

**Mellékletek:**

1. sz. melléklet: Általános Szerződési Feltételek
2. sz. melléklet: A Projekt bemutatása
	1. Hivatkozás a xxx-én benyújtott xxx című xxxx azonosítószámú pályázati űrlap URL címére
	2. A Projekt összesített költségvetése
	3. Indikátorok
	4. Beszerzési terv
	5. Nyilvánossági terv
	6. Ütemezés
	7. Beszerzési áron elszámolható eszközök
3. sz. melléklet: A Projektgazda szervezetének működését igazoló jogerős nyilvántartásba vételi végzés vagy cégkivonat másolata, illetve a szervezet működését igazoló egyéb dokumentum és az aláírási címpéldány másolata
4. sz. melléklet: Partnerségi Megállapodás(ok)
5. sz. melléklet: Biztosítékokra vonatkozó nyilatkozatok, szerződések, megállapodások
6. sz. melléklet: Önerő igazolása
7. sz. melléklet: Költségütemezés, finanszírozási módok választása
8. sz. melléklet: Kifizetési ütemterv